એક ગુડ ન્યૂઝ છે તારા માટે. હું કેટલાયે દિવસોથી જેલમાંથી ભાગી ગયો છું. કદાચ તારા પિતાતુલ્ય ઝાલા સાહેબે તને જણાવ્યું નહીં હોય. ખેર, એ ભલે એમની ફરજ ચૂકે પણ મારાથી ના ચુકાય. એટલે તને મેઈલ કરી રહ્યો છુ. હવે, કામની વાત પર આવુ. ગુલાલ, તને એ તો ખબર જ છે કે મેં મારી બહેનના મોતનો બદલો લેવા તારી સાથે આ સાયબર ખેલ ખેલ્યો હતો. મે પોલીસ સમક્ષ ભલે કહ્યું કે મારી બહેને મને સમ આપ્યા છે એટલે હું હવે બધું ભુલી જઈશ. પણ યુ નો, ગુલાલ હું તને ક્યારેય માફ નહીં કરી શકું. મારે તને પૂરેપૂરી બરબાદ કરવી છે. પૈસા તો મારી પાસે ઘણા છે. પણ મારી બહેન પ્રેમીના વિયોગમાં તડપી તડપીને મરી હતી એમ મારે પણ તને પ્રેમીનો વિયોગ બતાવવો છે. પૈસાની મારે કોઈ જરૂર નથી. બસ, તારે એક કામ કરવાનું છે. તારે તારા પતિ કમ પ્રેમી મલ્હાર સાથે શરીરસંબંધ બંધ કરી દેવાનો છે. મારા કેમેરા ચારે તરફ છે ગુલાલ. જો તું મારી વાત નહીં માને તો હું તારો વિડિયો વાઈરલ કરી દઈશ અને તારા મલ્હારને પણ ખતમ કરી નાંખીશ. યાદ રાખજે, મને જરાય કમ ના સમજીશ. હું બહુ ઝનૂની છુ. જે દિવસ તે મલ્હાર સાથે સંબંધ બાંધ્યો એ દિવસ મલ્હારનો આ પૃથ્વી પર આખરી દિવસ હશે.